El programa d'oci alternatiu per a adolescents Lluna Plena torna este dissabte amb tallers de grafit i robòtica
20 d’octubre 2017

Les activitats de Lluna Plena, el programa d'oci per a adolescents que organitza la regidoria de Joventut de l'Ajuntament de Sagunt, continuen este dissabte amb nous tallers i més tornejos. En este cas, els tallers es realitzaran en el Centre Cultural Mario Monreal de Sagunt, mentre que, en el Port de Sagunt, en el Casal Jove, es realitzarà l’Esplai Jove, on es poden trobar tota classe de jocs clàssics (futbolí, tennis de taula, billar…), jocs de taula i videojocs (amb Wii i PS4), que funcionaran tots els divendres i dissabtes de 18.00 a 21.00 hores.

Entre els tallers que es realitzaran el dissabte destaquen el de pintura mural i grafit, que té com a objectiu acostar l'art urbà a la gent i donar l'oportunitat de practicar i participar en el món del grafit en gran format. El taller estarà impartit pels professors de l'Escola d'Art Urbà de la regidoria de Joventut. D'altra banda, a través del taller de robòtica, destinat als jóvens més enginyosos i interessats en la programació, aprendran, des d'una aproximació a la robòtica avançada i l'electrònica, a crear, muntar i programar un xicotet robot amb un mini repte final per equips. També hi haurà torneig de FIFA i jocs de taula com _Jung__le Speed_, que ja compten amb una gran acollida.

Amb estos dos tallers, i junt a la resta d'activitats que tindran lloc tant en el Mario Monreal de Sagunt com en el Casal Jove del Port de Sagunt, Joventut pretén acostar al públic jove de diferent índole una oferta d'oci alternatiu municipal i saludable. Estes activitats requerixen d'inscripció prèvia en la web [http://www.llunaplena.saguntjove.es](http://www.llunaplena.saguntjove.es/)  

A més, este diumenge s'inaugura Lluna Plena Natura, amb activitats i excursions que tindran lloc en diumenge. La primera, el diumenge 22 d'octubre amb excursió al Parc El Pla d’Estivella i torneig de paintball on participaran una vintena de joves que ja s'han inscrit.​

![](/media/oqkflr4f/78lluna-plena-octubre_cuerpo.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-programa-d-oci-alternatiu-per-a-adolescents-lluna-plena-torna-este-dissabte-amb-tallers-de-grafit-i-robotica/ "Facebook")
*   [](http://twitter.com/share?url=https://aytosagunto.es/va/actualitat/el-programa-d-oci-alternatiu-per-a-adolescents-lluna-plena-torna-este-dissabte-amb-tallers-de-grafit-i-robotica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-programa-d-oci-alternatiu-per-a-adolescents-lluna-plena-torna-este-dissabte-amb-tallers-de-grafit-i-robotica/ "Linked In")
*   [](mailto:?body=https://aytosagunto.es/va/actualitat/el-programa-d-oci-alternatiu-per-a-adolescents-lluna-plena-torna-este-dissabte-amb-tallers-de-grafit-i-robotica/)